بـوگون دیکدابان خانیم
سحرین آلاتـــورانیندا،
جین وورموشلار کیمی یاتدیغی
یئردن دیک آتیلیب دیکدابانینی
یاغلاییب چکدی آیاغینا. اوجا سسله
اؤزو اؤزونه: “بوتون قاپی- قونشوموز،
ساغیمیز- ســولوموز بایرام توزونو
تؤکدو چیخدی یانا” دئـــدی ” هله
بیزیم توزوموز تورپاغیمیز اوستوموزده
بــــاشیمیزدا قالیب کی قالیب. آی
جانیم بو جان کی مندن چیخمالیدی، قوی ائله بوگون جانیمیآلیم دیشیمه، قاتلاشیم ایشیمیگؤروم داینا” و ال ائله دی تور سوپورگه سینه. اونو دا دئییمها، دیکدابان خانیم دابانینین دیکلییینی بو تور سوپورگه سینین اوزونلوغونا قاتاندا ائو بوجاغینین قوروم قاراسی ندی، لاپ گؤی اﯙزونون قارا بولودلارینی دا سیلیب سوپوره بیلر آجیغی توتسا.
هه… دیکدابان سوپورگه نی گؤتوروب تاواندا تور- توز باسمیش بوجاغا توشلاییب هؤرومجه یین توخودوغو شئیطان تورولارینی بولدیزئر کیمییئرلی دیبلی سؤکمه یه باشلاماق ایسته دیکده گؤردو خئیر، دوردوغو یئردن ایینه اوجویجا دَبرمه یه قادیر ده یی.ها گوجندی،ها وورنوخدو، ترپشنمه دی. ائله بیل قول قانادیندان داش قیفیللار آسلانمیشدی. بیرداها گوجندی، بیرداها دارتیندی، گؤردو نه الی اؤزونوندو، نه آیاغی. دیکدابانی خوف گؤتوردو. باغیرماق ایسته دی، گؤردو دیلی آغزیندا دولانمیر. بوغازینا قورقوشوم اریتمیشدیلر ائله بیل. دای بونو یئیه بیلمزدی دیکدابان. آخی او، سایری واختلاردا دا، حتا اؤز- اؤزونه دانیشاندا دا اوجا- اوجا دانیشاردی. یاستیدابان اَری نئچه یول اونو تپرله میشدیکی: ” ائله آروادین انگی ایشلیرهاااا… آت باشوندان آرواد بو اؤز- اؤزووه دانیشماغیوی، جاماعاتی اؤزووه گولدورمه! ”
_” آی کیشی کیمه نه وار “دیکدابان دئمیشدی” فیکیرلریم باشیما اوجا سسلن گلیر. کئفیم بئله چکیر، بوی ی ی … اؤز ائویمده ده قویمایاجاقسان؟ کئفیم چکیر ائی ی ی بئله نه دئییرسن؟”
_”آلله آمان آرواد الیندن…” یاستیدابان دئمیشدی ” قازان قابلامایلان دانیشیر، سوئیلن چؤره یین دانیشیر، سوپورگه ئیلن دانیشیر، قلم کاغیذئیلن دانیشیر، ایشه قالمیشیقهاااا…”
بوتون تفاهملی اَر آروادلار کیمی دیکدابانلا یاستی دابانین دا بئله- بئله کئف گتدیلری چوخ اولاردی. بیزیم نه ایشیمیزه؟
هه… دیکدابان قالمیشدی دارتینا دارتینا. جانیلا اللشیردی. قورو دیرک کیمییئره سانجیلمیشدی ائله بیل. بوغازی تیخانمیشدی. دیکدابان، دیکباش، دیکباخیش اولاسان، آما نه باغیرماغا نه ده ترپشمه یه گوجون اولمایا؟ گؤرونموش بیر شئی دئییلدی دیکدابان خانیمین تاریخینده بو. ایندی ده بایرام توزو تؤکه- تؤکه لاپ بئله اوره ک ائویندن اؤزو- اؤزونه دانیشیب دئیینمه یی توتموشدو، اودا کی بئله اولموشدو.
زور بالله، بیر تهه ر باشینی اَییب اوست باشینا باخدی. نه گؤرسئیدی یاخشییدی؟ شیریم- شیریم هؤرومجک تورو ایدی کی اوست باشیندان آسلانمیشدی. هؤرومجکلر، تور آتانلار، شئیطان تورولار قوشون- قوشون بوتون بور بوجاقلاریندا پؤهره لنیردی. ال قاتدی باغیرا کی: ” بوی باشی داشلی جانیم، بو نه اویوندو منیم باشیما گلدی،هاچاندان بئله اولموشام خبریم اولماییب” گؤردو خئیر، جانی چیخیر سسی چیخمیر. گون اورتا اولموشدو، بیرده گؤردو اَری قولتوغو دولوسو تره – توره یله گیردی ائوه: “جانیم دیکدابان” دئدی ” بویون ایشین- گوجون چوخدور، پیشمیشیمیزین یانیب کوله دؤنمه سی باشی اوستونده دی، اونا گؤره چیققان آش گؤیو آلدیم کی، بیرآز دووغا پیشیره سن. نه یانماسی وار، نه ده قازان دیبی سورتمه سی. سن ده راحات بیز ده راحات” دئییب و قولتوغونداکی گؤیو میطباغا قویوب،هاوایا چیتمک آتا-آتا دیکدابانا ساری دؤندو. بو حئینده دیکدابان ائله دریندن ایچینی چکیب اودغوندو کی، نفسی دوز دابانینا دَییب دوداغینا قاییتدی.هاندانهانا اؤزونه گلدی. دیلی بیردن آچیلدی:
“دده مین خئیری اولسون!”، دئدی، ” کیشی نین اوغلو!، منیم باش قاشیماغا ماجالیم وار هئش ائوین ییخیلماسین؟… هله بیر دَریز آش تَره سی ده ووروب قولتوغووا نیققانا نیققانا گتیریبسن… به گؤرمورسن نه کؤکدهیم؟”
یاستیدابان قاغا دیکدابان خانیمی او کؤکده گؤردوکده دیلی دولاشیب اؤزونو ایتیردی:” بئله قادالارین گلسین قویون- قوزولاریمیزا دیکدابان!” دئدی ” سنه نه گلدی گؤزومون ایشیغی؟ سن دوشمانا دیدیلن دئییلدین آخی.”
دیکدابان تؤشکویه تؤشکویه شئیطان تورولارینی اوست باشیندان دیدیشدیره دیدیشدیره چیخدی کی:
” خبرین یوخدی خبردن کیشی. آلله منی سنه تزه دن وئردی… دئمه ائودن قاباق اؤزومو قوروم باسیبمیش. سحردن اَللشیرم آنجاق اؤز قورومومو آزجانا تؤکه بیلمیشم. هله سن یاخجی گونومو گؤرورسن. بوتون بور- بوجاغیم شئیطان تورو ایدی اِ شئیطان تورو…” و بیردن بیره گؤزلرینی بَره لدیب یاستیدابانا ساری یویوردو:
“بوی، کیشی ســن مندن ده پیس گونده سن کی! بو هـــؤرومــجکلرین آلتینــدا نئجه نفس آلابیلیــرسن؟” سونرا تور سوپورگه سینی آلیــب دوشدو یاستیـــدابانیــــن
جانینا : ” سن اؤزونسن یاستیدابان؟
دیللن گؤروم.
باشیمــــا خئیر، کیشــی نین هئـــش
تانینمــــــالیسی قالماییب. بوی ی ی…
بیزه بو داش هاردان ده یدی بیلمه دیک. بو نه اویون، بو نه پستاه دی بیزیم باشیمیزا گلدی. کیم بیزیم تیفاغیمیزا سوخولدو. کیم بیزیم جیلدیمیزه گیردی.
کیم بیزه اویون اوینادی.
کیم بیزیم اوجاغیمیزی سؤندوردو.
کیم بیزیم آشیمیزا سو جالادی.
کیم بیزی بادادی. کیم بیزه جله قوردو. کیم بیزی اویناتدی. بیزی کیم یازدی،
کیم پوزدو. یوخولاریمیزی کیم
یوزدو… کیم بیزی…
کیم … کیم بیزه…
کیم …
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab azb_Arab kas_Arab kas_Arab pes_Arab pes_Arab pes_Arab pes_Arab prs_Arab pes_Arab pes_Arab